मध्यप्रदेश में दलितों का आरोप ऊंची जाति वालों ने तोड़ दिए उनके शौचालय, बाहर जाने पर देते हैं ​पीटने की धमकी
July 17,2017 11:20
भारत सरकार जहां स्वच्छ भारत अभियान के तहत हर घर में शौचालय बनवाने पर जोर दे रही है। वहीं मध्यप्रदेश के छतरपुर जिले में एक चौंकाने वाला मामला सामने आया है। जिला मुख्यालय से करीब 50 किलोमीटर दूर बराखेरा गांव में शौचालय को लेकर दो जातियों के बीच तनाव बना हुआ है। दरअसल, गांव की दलित महिलाओं ने स्वर्ण जाति के कुछ लोगों पर उनके शौचालय तोड़ने का आरोप लगाया है।
इन महिलाओं का कहना है कि उनके शौचालय स्वर्ण जाति के लोगों के घरों के सामने बने हुए थे, इसलिए इन लोगों ने उन्हें तोड़ दिया। इनका यह भी कहना है कि स्वर्ण जाति के लोग उन्हें बाहर शौच के लिए जाने पर पीटने की धमकी देते हैं। ऐसे स्थिति में हम क्या करें। इन महिलाओं ने बताया कि इससे परेशान होकर ये लोग अपने घरों के पीछे मिट्टी के बर्तनों का शौच के लिए इस्तेमाल करने को मजबूर हैं।
ये भी पढ़ें— बच्ची के शव के लिए नहीं मिली एंबुलेंस, पिता कंधे पर उठाकर चल दिए ...
इस मामले में दूसरे पक्ष का कहना है कि इन शौचालयों से सड़क हमेशा गंदी रहती है और आने—जाने का रास्ता नहीं बचता। इस मामले में जिलाा पंचायत के सीईओ हर्ष दीक्षित ने कहा कि जानकारी मिलने पर एक टीम को जांच के लिए मौके पर भेजा गया है। रिपोर्ट मिलने के बाद प्रतिक्रिया दी जाएगी। खबरें हैं कि अधिकारी मध्यस्थता के जरिए विवाद सुलझाने की भी कोशिश कर रहे हैं।
toilet swach bharat misssion toilet dispute dalit toilet madhya pradesh swachata abhiyan upper caste-lower caste dispute शौचालय स्वच्छ भारत मिशन शौचालय को लेकर विवाद मध्यप्रदेश स्वच्छ भारत